Vaibla
See artikkel räägib külast. Perekonnanime kohta vaata artiklit Vaibla (perekonnanimi). Vaibla on küla Viljandi maakonnas Viljandi vallas Võrtsjärve põhjakaldal. Küla läbib Tartu – Viljandi – Kilingi-Nõmme maantee. Küla idaosa piirneb Emajõe ja Pedja jõega. Vaibla jääb Võrtsjärve hoiualale, seal asub linnurõngastusjaam, liivarand ja mõned puhkekeskused. Vaibla oli 1930. aastatel populaarne suvituskoht, kuhu korraldati väljasõite ja noorkotkaste laagreid. Küla territooriumile jääb Meleski raba, mille nimevariant on ka Vaibla soo. Raba ning Emajõe ja Pedja jõe äärset ala kaitstakse Alam-Pedja looduskaitseala koosseisus.